**Критерии за оценяване по предмет Философия, 8 клас**

Предмета цели да ориентира ученика в отношенията му към самия себе си, към другите и към света, и съдейства за неговото самоопределяне като автономна личност и свободен гражданин.

Оформянето на оценката се извършва съгласно следните нормативни документи:

1.Държавни образователни изисквания

2. Учебна програма по философия

3. Наредба № 11 от 2016 г. за оценяване на резултатите от обучението на учениците

Оценките съдържат качествен и количествен показател.

Количественият се изразява в поставянето на оценки от слаб (2) до отличен (6).

Качественият показател определя степента на постигане на очакваните резултати и е следният:

Слаб (2) – ученикът не познава учебното съдържание, не знае основни понятия по предметa, не умее да формулира своя позиция по обсъжданите теми.

Среден (3) – ученикът има повърхностни знания по предмета, усвоени са част от основните философски понятия, не формулира и аргументира собствена позиция по темите, залегнали в учебния план.

Добър (4) – ученикът познава учебното съдържание, но има пропуски; усвоена е преобладаващата част от новите понятия; умее да разбира и оценява теоретични и жизнени ситуации; умее да формулира позиция, по обсъжданите теми, но не може да я аргументира добре.

Много добър (5) – ученикът познава учебното съдържание с много малки пропуски, познава основните понятия по учебната дисциплина и ги използва удачно; създава и аргументира собствени идеи, свързани с общочовешки ценности и гражданско самосъзнание; умее да формулира позиция и я аргументира сравнително добре, участва успешно в дискусии.

Отличен (6) – ученикът познава учебното съдържание, владее основни антропологически и психологически понятия и теории и си служи умело с тях при формулиране и аргументиране на собствена позиция; създава и аргументира собствени идеи, свързани с общочовешки ценности и гражданско самосъзнание; осмисля и създава философски текст; участва успешно в дискусии, притежава необходимите компетентности и може да ги използва самостоятелно.

Изготвил: Оля Георгиева